hu en kk ky ru ru ky ky ru ru ru bg ru ru ru en hbs_cyr ru ky hu ky ru ru ru ky ky ru ky ky ky ky ky ky ky ky ky ky ky ky ky ky ky cs ky ky ky cs ky ru ky ky ru ky ru ru ky ru ru ky ru ky ru kk ky ru ru ky ky ky ru ky ru tyv ru ru ru ru bg ru kk ky ru ky ru ky ky ru ru ru ru mn ky ky ru tt mk ru ky ru ky ru
"Фабула", 16.08.11 - 8-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Жекшемби күнү Кыргызстандагы "эң кары" партиялардын бири деп эсептелген КСДПнын кезектеги XI курултайы болуп өттү. Бул курултайга республикабыздын жети дубанынан 200дөн ашуун делегаттар келип катышышты. КСДП бул жолу курултайды башка партияларга салыштырмалуу дүңгүрөтүп Улуттук филармонияда же Кожомкул атындагы Спорт сарайында өткөзүшкөн жок. Кыскасы, жөнөкөйлүккө басым жасашкан ксдпчылар партия төрагасы Алмазбек Атамбаевди президенттик кызматка талапкер катары аттантып жаткан бул тарыхый ишти Мамлекеттик тарых музейинен башташты. Бул да бекеринен болбосо керек, себеп дегенде мындай маанилүү иштерди тарых өзү таразалайт эмеспи.
Бул партия курултайын чагылдырышкан журналисттер жана ар кайсы жактан конок катары катышкандар да арбын болду. Ал эми БШКдан байкоочу катары Ишенбай Кадырбеков катышты. Курултайды партия жетекчиси Атамбаев өзү ачып, президиумга КСДП фракциясынын лидери Ч. Турсунбековду, вице-спикер А. Жээнбековду, депутат Э. Эрматовду жана Г. Скрипкинаны чакырып алды. Андан ары курултайдын жүрүшүн Жээнбеков алып барып, ал алгачкы сөздү Атамбаевге узатты. Трибунага чыккан партия төрагасы сөзүнүн башын КСДПнын коомчулуктагы орду, аткарган иштерине токтолуп, андан ары кыргыз Өкмөтүнүн 7- 8 айдан бери аткарып жаткан иштери тууралуу да учкай айтып өттү.
- Урматтуу делегаттар, урматтуу коноктор! Кыргызстан социал-демократтар партиясынын кезектеги XI курултайына куш келипсиздер! Мен өз сөзүмдү мына бизди бириктирип келаткан КСДПнын коомдогу орду тууралуу баштагым келип турат. Акыркы жылдары КСДПнын коомдогу орду, кадыр-баркы артып баратат. Партияны мындай жогорку тепкичке көтөрүп жаткан сиздерсиздер. Биздин партия былтыркы каргашалуу окуяларды токтотууга жана алдын алууга чоң салым кошо алды. Андан кийин, парламенттик шайлоодо да өзүнүн активдүүлүгүн көрсөтүп, коалиция түзүүдө да чоң роль ойноду. Мен ошондо: "Саясатта экиге экини кошсоң, беш болуп калат экен"-деп айттым эле. Туура, бул сөз да бекеринен айтылган эместиги көп эле жолу далилденип келатат.
Мына, коалиция түзүлүп, мен Өкмөт башчы болуп иштеп жатканыма сегиз айдын жүзү болуп калды. Биз өз командабыз менен иштеп баштаганыбызда бизге карата абдан көп сындар айтылган. "Атамбаев бюджеттин чоң жыртыгын бүтөй албайт. Мугалимдердин, дарыгерлердин, маданият кызматкерлеринин айлыгын эч убакта көтөрө албайт. Бул өкмөт айласын таппай, акыры чачырап кетет"-деген сөздөр күндө айтылып турган. Мына бүгүнкү күнү мен айтат элем, антип айткандардын тилеги таш капты. Бүгүн биз жалпысынан алганда Ички дүң продукцияны 6 пайызга чейин көтөрө алдык. Киреше 30-35 пайызга жетти. Мына ушул көрсөткүчкө биздин эл анча ишене албай турганы менен, башка коңшу өлкөлөрдүн жана башка өлкөлөрдүн жетекчилерине айтсак, алар кадимкидей таң калганын жашырышкан жок. Бирок чындыгында бул көрсөткүчтөр биздин эл үчүн жетишсиз, анткени элибиз дагы да болсо оор ахыбалда жашап жатат. Биздин негизги милдет - мамлекетти оор ахыбалдан алып чыгуу!
"Атамбаев айлык-маяналарды көтөрө албайт"- деп сын таккандар, бүгүн биз минтип айлыктарды бир топ жогорулатып койгонубузду көрө алышпай, дале ар кайсы региондорду кыдырышып: "Атамбаев көтөргөн маянаңарды кайра төмөндөтөт, мурунку кейпин кийгизет. Анткени мындай темпте кармап турууга анын күчү жетпейт" - деген ушак сөздөрдү таратып жүрүшкөнүн угуп атам. Мен ачык айтып коёюн, керек болсо маяналарды дагы көтөрөбүз. Каражат булагы дайым табылат. Каражат жок деп айтууга болбойт. Атка минерлерибиз уурдашпай таза иштешсе эле бардык маселени чечкенге каражат жетет.
Кыргызстанда жылыш такыр жок деп айтканга болбойт. Жылыш акырындык менен болуп жатат. Мисалга алалы: жакында эле канча жылдан бери эңсеп кура албай келген Датка подстанциясын куруу ишин баштадык. Кудай буйруса, бир жарым жылдан кийин, энергетикага бай деп эсептелген мамлекетибиз энергетика тармагында толук кандуу эркиндикке жетет. Бул биз үчүн абдан маанилүү аракеттердин бири.
"Бийлик толугу менен криминалдашып кетти" - деп баарыбыз какшап айтып келгенбиз. Мына ушул криминалдын айынан кыргыз эли Баяман, Санжар, Кудайбергенов өңдүү чыгаан уулдарынан ажырады. Криминал боюнча жыл башынан бир топ алгылыктуу иш-аракеттер көрүлүп, натыйжасы жаман болгон жок. Учурда "мен" деп төшүн кагышкан криминалдардын басымдуу бөлүгү камакта олтурушат. Албетте, криминалды түп-тамырынан бери жоёбуз деп айта албайбыз. Бирок баш көтөртпөйбүз деп айтар элем.
Биздеги чоң көйгөйлөрдүн бири катары, тышкы карыз маселесин да айтсак болот. Тышкы карыз Акаевдин тушунда көбөйгөндөн көбөйүп олтуруп, 130 пайызга чейин өсүп кеткен. Ушул жогорку көрсөткүчтөрдү жойгонго аракет кылып жатабыз. Биз ар дайым эле чет өлкөлөргө барып, кайыр сурап, жардам сурап жүрө бербейбиз. Себеби Кыргызстан бай өлкө. Келечеги кең болоруна толук мүмкүнчүлүктөр бар. Мен өткөндө В. Путинге барганда: "Владимир Владимирович, Кыргызстан дайым эле жардам сурап келе берет деп ойлобоңуз! Кыргызстандын келечеги кең болоруна мен ишенем! Бир убак келет, ошондо Кыргызстан Россияга да жардам берип калат"-деп айттым.
Биздин өлкөгө эң башкысы тынчтык керек! Тынчтык ар дайым орноп турса, өлкөбүздүн өнүгүүсүнө кеңири жол ачылат. Бирок айта кетишибиз керек, өлкөбүз өнүгүш үчүн бизге чет мамлекеттерден инвестиция тартылышы керек. Ал эми өлкөбүздөгү тынчтык, саясий кырдаал бир калыпта болуп турган учурда гана жүздөгөн инвесторлор өлкөбүзгө өздөрү агылып келе баштайт. Себеп дегенде, бизде байлык кудайга шүгүр арбын. Кудай буйруса, эмки жылдын бюджетин азыркыдан такыр башкача түзүп, мындан да жогору жыйынтыктарды көрсөтүү үчүн алгылыктуу аракеттерди көрөбүз. Бирок бизге жетишпей турган мындан да маанилүү нерсе бар. Ал - элибиздин ынтымак маселеси. Эң ириде бизде ынтымак болушу зарыл! Элибизде бөлүнүп-жарылуу, түндүк-түштүк деген маселе эч качан көтөрүлбөшү керек. Тилекке каршы, элди бөлүп-жаргысы келген саясатчылар арабызда котур ташын койнуна катып жүрүшөт. Мына ошондой арамдардан сак болушубуз керек. "Манас" эпосунда: "Бөлүнсөң бөрү жеп кетет, бөлүнүп кетти кыргыз деп, бөтөн элге кеп кетет"-деген улуу насыят сөз бар. Мына ушул сөздү биз эсибизге ала жүрүү ар бирибиздин атуулдук парзыбыз. Анткени Манас бабабыз "Кулалы таптап куш кылган, курама жыйып журт кылган". Ошондуктан биз, Манастын тукумдары, курама журтпуз. Бизде, өзбеги да, орусу да, башкасы да бар. Ынтымакты ыдыратпай, колдон келишинче бекемдөөнүн гана үстүндө болушубуз зарыл!
Атамбаевдин бул сөзүнөн кийин президиумда олтурган Эгемберди Эрматов сөз алып, өз сөзүндө Атамбаевдин талапкерлигин президенттик кызматка сунуштады. Аксакал депутатын бул сунушун КСДПнын мүчөлөрү бир добуштан колдошуп, бирдиктүү талапкер катары көрсөтүштү. Добуш берүү ачык мандат аркылуу жүрдү. Ошентип, бирдиктүү талапкер катары көрсөтүлгөн Атамбаевге экинчи ирет сөз берилип, Алмаз мырза бул ирет төмөнкүлөргө токтолду:
- Мен кээде өзүмдүн өздүк деломду карап коюп, "премьер-министрликте түз жүр, түз жүрбөсөң болбойт, азыр эл башка" деп ойлоп коем. Дайыма элиме карыз экендигимди эстеп жүрөм, анткени саясатчынын күчү - жанындагы адамдардын, элдин ишеничинде.
Эгерде эл мага ишенбесе, эски бийликтин мага чыгарган өкүмүнө ылайык, мүмкүн, мен түрмөдө чирип калат белем. Буга чейин элдин батасы сактап жүрдү. Эл болбогондо, мен дагы жок болмокмун. Бул таймашка ак тилек менен элдин келечеги, биримдиги үчүн чыгып жатам. Президент эл-жер үчүн кул болуп иштеп бериш керек. Элимди уят кылбаганга аракет кылам. Мындан ары Кыргызстан башкача Кыргызстан болуш керек".
Атамбаев мындан тышкары делегаттардын берген бир катар суроолоруна жооп берди. Төмөндө суроо-жооптордон кыскача окуңуздар.
Чүй облусунан келген делегат:
- Сиз президенттикке эмне себептен аттанып жатасыз? Себеби азыр президенттин бийлигине караганда, премьердин бийлиги көп эмеспи?
- Чындыгында премьер-министрдин милдеттери жогору, бирок эгерде мен мансапты, байлыкты ойлосом, президенттикке чыкпайт болчумун. Кыргызстанды сактап калалы жана биримдигин ойлойлу деп айла жоктон чыгып жатам.
Жалал-Абад облусунан келген делегат:
- Сизди Өкмөттүн бюджетине жооп бере албай калуу коркунучуна кептелгенден улам, прзиденттикке талапкер болуп качып жатат деген сөздөр жүрүп жатат? Бул сөз канчалык деңгээлде чындык?
- Мен шайлоо убагында 1,5 айга гана кетем, кайра президенттин инаугурациясына чейин кызматымда иштейм. Мен керт башым менен бюджетке жооп берем. Мен бюджет боюнча качкан жерим жок. Атамбаев эч жакка качпайт. Атамбаев силерди уятка калтырбайт.
кыргыз тилиндеги гезит "Форум"
email • архив • редакция
Медалдын эки жагы же...
Атаханов ачуу чындыкты айттыбы, же…
Борбордук шайлоо комиссиясынын экс-төрагасы:
бузбай коюуга мүмкүн эмес"
"4 млрд долларлык Иштамберди кенин 40 млн долларга сатканы - чыккынчылык БОЛДУ!"
"Ар-Намыс" фракциясынан ЖК депутаты:
"Сотторду тандоо кеңешине Кулов өзү каалаган адамдарын өткөргөн"
"Кристаллдын" атайын администратору уулуу хлор менен бирге даяр трихлорсилан продукциясын жок кылууда…
Сопусунган соттор, көп сырлуу
Кеңеш же революция уланууда!